391

**Mr. Emir Sudžuka**

Viši asistent, Sveučilište „Vitez“ Vitez

**Maja Pločo**

BSc. iur, Sveučilište „Vitez“ Vitez

**PRAVNI REŽIM ODGOVORNOSTI PRODAVCA PREMA**

**BEČKOJ KONVENCIJI I ZOO-u *DE LEGE LATA I DE***

***LEGE FERENDA***

**Sažetak**

Posao prodaje, kao privatnopravni posao je najrasprostranjeniji

između privrednih subjekata, kako u pravnim sistemima država tako i u

međunarodnim poslovnim odnosima. Zaključenjem ugovora o prodaji bilo

međunarodnog bilo domaćeg karaktera, ugovorne strane imaju određena

prava i obaveze: prodavac da isporučii robu, preda dokumenta koja se na

robu odnose i prenese vlasništvo na robi, dok je kupac dužan isplatiti cijenu i

preuzeti isporuku. Za izvršenje preuzetih obaveza, odgovaraju i kupac i

prodavac. Upravo povredom ugovornih obaveza bilo koje od ugovornih

strana mogu nastati složeni pravni i ekonomski problemi. Ovaj rad rezultat je

proučavanja odredbi Bečke konvencije o ugovorima o međunarodnoj

kupoprodaji robe iz 1980. godine i Zakona o obligacionim odnosima BiH

koje uređuju odgovornost prodavca kod ugovora o prodaji robe. U ovom radu

prvenstveno će se odrediti doseg odredbi o spomenutom obliku odgovornosti

prodavca iz članova 30. do 53. Bečke konvencije, zatim uvjeti postojanja te

odgovornosti, kao i iznimke od odgovornosti predviđenih Konvencijom. Ova

rješenja će, zatim, biti upoređena sa pravilima Zakona o obligacionim

odnosima Federacije Bosne i Hercegovine.

**Ključne riječi:** ugovor o prodaji, međunarodna prodaja, ugovorna

odgovornost, obaveze prodavca, CISG, Zakon o obligacionim odnosima,

Nacrt Zakona o obligacionim odnosima.

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

392

**LEGAL LIABILITY REGIME OF THE SELLER UNDER**

**THE VIENA CONVENTION AND THE LAW ON**

**OBLIGATIONS *DE LEGE LATA AND DE LEGE FERENDA***

**Abstract**

Business sales, as private-business transaction is most widespread

between undertakings, both in the legal systems of countries and in

international business relationships. By conclusion of the contract of sale, in

international or domestic law, the parties have certain rights and obligations:

the seller has obligation to deliver the goods, hand over documents relating to

the goods and transfer ownership of the goods, while the buyer is obliged to

pay the price and take delivery. Both the buyer and the seller are liable to

carry out these commitments. To carry out the commitments correspond to

both the buyer and the seller. It is a violation of the contractual obligations of

any Contracting Party may arise complex legal and economic

issues.Violation of the contractual obligations of any contracting party may

arise complex legal and economic issues. This paper is the result of analyzing

the provisions of the Vienna Convention on contracts for the international

sale of goods in 1980. and the Law on Obligations of Federation of Bosnia

and Herzegovina regulating the responsibility of the seller in international

contracts of sale of goods. This paper will primarily determine the scope of

aplication of the provisions of seller's liability from Article 30 to 54 Vienna

Convention, then the conditions of existence liabilitey, as well as exemptions

from liability provided for by the Convention. These solutions will then be

compared with the rules of the Law on Obligations of the Federation of

Bosnia and Herzegovina.

**Key words:** contract sales, international sales, contractual liability, obligation

seller, CISG, the Law on Obligations, the Draft Law on Obligations.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

393

**UVOD**

Pod pojam međunarodne razmjene roba i usluga može se kao osnovni

trgovački posao podvesti ugovor o međunarodnoj prodaji robe kojim se vrši

promet imovinskih vrijednosti između subjekata sa sjedištem u različitim

državama. Kao osnovni pravni instrument za vršenje kako domaće, tako i

međunarodne robne razmjene, ugovor o prodaji treba da služi za uklanjanje

svih prepreka u odvijanju trgovinske razmjene, te da olakša i omogući njeno

povećanje.1 Ugovor o prodaji je jedini pravni posao međunarodne trgovine

koji je uređen u svim nacionalnim pravnim sistemima trgovačkog prava, a

istodobno su na međunarodnom planu unificirana sva pitanja sklapanja i

ispunjenja međunarodne prodaje.2

Prema Zakonu o obligacionim odnosima3“ugovorom o prodaji

obavezuje se prodavac da stvar koju prodaje preda kupcu tako da kupac

stekne pravo raspolaganja, odnosno pravo vlasništva, a kupac se obavezuje

da prodavcu plati cijenu.“4 Prema teorijskoj definiciji profesora Trifkovića,

ugovor o prodaji je rezultat sporazuma stranaka kojim se jedna od njih –

prodavac – obavezuje da određenu stvar, povodom koje posao nastaje, preda

(isporuči) drugoj strani – kupcu – i da mu prenese najjače stvarno pravo na

njoj, a kupac se obavezuje da prodavcu preda određenu sumu novca i prenese

najjače stvarno pravo na njoj. Nacrt Zakona o obligacionim odnosima5,

novom ekonomskom i pravnom sistemu prilagođava definiciju ugovora o

prodaji i propisuje da se ugovorom o prodaji obavezuje prodavac da prenese

na kupca pravo vlasništva na prodatoj stvari i da mu je u tu svrhu preda, a

kupac se obavezuje da plati cijenu u novcu i preuzme stvar.6

1 Fišer-Sobot, S.: Odgovornost prodavca za isporuku robe u međunarodnom i domaćem

pravu, Doktorska disertacija, Univerzitet u Novom Sadu, Pravni fakultet, Novi Sad, 2009.,

str. 1.

2 Mlikotin-Tomić, D.: Pravo međunarodne trgovine, Školska kniga, Zagreb, 1999. str. 147.

3 Zakon o obligacionim odnosima, Službeni glasnik SFRJ, br: 28/78, 39/85, Službeni list

RBiH, broj 2/92, i 13/94, u daljem tekstu: ZOO

4 Član 454. stav 1. Zakona o obligacionim odnosima, Službeni glasnik SFRJ, br: 28/78,

39/85, Službeni list RBiH, broj 2/92, i 13/94, u daljem tekstu:ZOO.

5 Zakon o obligacionim odnosima, Federacija BiH/ Republika Srpska, Nacrt , stanje

16.06.2003., preuzeto sa http://ruessmann.jura.uni-sb.de/BiHProject/

Data/Obligacije%2016.06.03.pdf, u daljem tekstu: Nacrt ZOO .

6 Trifković, M., et all.: Međunarodno poslovno pravo, Ekonomski fakultet u Sarajevu,

Sarajevo, 2009., str. 177-178.

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

394

Ugovorne strane dužne su na ispunjenje ugovornih obaveza čak i kada

ono postane izrazito otežano, jer se putem ovog općeprihvaćenog načela u

međunarodnoj trgovini ostvaruje i važno načelo trgovačkog ugovornog prava

– pravna sigurnost trgovačkih transkacija. Neispunjenjem obaveze jedne od

ugovornih strana ili ispunjenjem, ali sa određenim nedostacima, nastupa

povreda ugovora. Većina nacionalnih pravnih sistema prihvata pojam

predstojeće povrede ugovora, a isto polazište slijedi i Konvencija Ujedinjenih

naroda o ugovorima o međunarodnoj prodaji robe iz 1980. godine7 jer razvoj

međunarodne trgovine dovodi do potrebe izjednačavanja pravnih

mehanizama za regulisanje pravnih odnosa koji nastaju prilikom

međunarodnih trgovačkih transakcija.8

Predmet interesovanja u ovom radu je da se na jedinstven način

sagleda i izloži odgovornost prodavca iz ugovora o međunarodnoj prodaji

robe analizom rješenja sadržanih u CISG-u, ZOO-u i nacrtu ZOO-a.

**1. Obaveze prodavca iz ugovora o prodaji prema CISG-u i**

**domaćem pravu**

Ugovori se u propisima i teoriji definišu na taj način što se navode

osnovne i karakteristične obaveze ugovornih strana, koje iz tih ugovora

proizilaze i koje ih odvajaju od drugih pravnih poslova. Ni ugovor o

međunarodnoj prodaji robe ne predstavlja izuzetak od ovog pravila.9

Najznačajnije obaveze prodavca iz ugovora o međunarodnoj prodaji su:

isporuka i prenos vlasništva na robi, garancija za fizička i pravna svojstva

isporučene robe (saobraznost robe) i predaja dokumenata koji se odnose na

robu.

Prema odredbi čl. 30. CISG-a prodavac je dužan isporučiti robu,

predati dokumente koji se na nju odnose te prenijeti na kupca vlasništvo nad

7 Konvencija Ujedinjenih Naroda o ugovorima o međunarodnoj prodaji robe, Službeni list

SFRJ, br.10/1, u daljem tekstu: CISG.

8 Brnabić, R.: Pravo ugovornih strana na odgodu ispunjenja obveze i pravo prodavatelja na

zaustavljanje robe u prijevozu prema Konvenciju Ujedinjenih naroda o ugovorima o

međunarodnoj prodaji robe, Zbornik radova Pravnog fakulteta u Splitu, god. 49, 1/2012., str.

97-122, str. 97-98.

9 Draškić, M.: Međunarodno privredno ugovorno pravo, Beograd, 1990., str. 147.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

395

robom. Osim toga obavezan je isporučiti robu u skladu s ugovorom u

pogledu kvalitete i količine bez ikakvih materijalnih ili pravnih nedostataka.10

Pojam isporuke u CISG-u ograničen je i odnosi se samo na prijenos robe koja

se nalazi u fizičkom posjedu, ili prenos nadzora nad robom koja se ne nalazi

u fizičkom posjedu.

U pogledu mjesta isporuke CISG razlikuje tri situacije:

11

o Ako je prema ugovoru robu potrebno prevesti, mjestom isporuke

smatrat će se mjesto u kojem je prodavac dužan predati robu prvom

prijevozniku radi dostave kupcu (čl.31.a.)

o Ako su u slučajevima na koje se ne odnose odredbe čl.31.a., predmet

ugovora individualno određene stvari, ili stvari određene po rodu koje

treba izdvojiti iz određene mase ili ih treba proizvesti ili izraditi, a u

vrijeme zaključenja ugovora stranke su znale da je roba u određenom

mjestu ili je treba izraditi ili proizvesti u određenom mjestu, pod

isporukom se podrazumijeva obaveza prodavca da robu stavi na

raspolaganje u tom mjestu (čl.31.b.)

o U svim drugim slučajevima u kojima obaveza isporuke ne obuhvaća

obavezu prevoza robe, prodavac je dužan robu staviti na raspolaganje

kupcu u mjestu u kojem je prodavac u vrijema zaključenja ugovora

imao svoje sjedište.(čl.31.c.).

Za prelazak rizika značajno je određivanje mjesta isporuke. „U

načelu, mjestom isporuke se smatra sjedište prodavca, ako ne postoje posebni

slučajevi.“12 Obaveze prodavca u pogledu isporuke robe zavise i od vrste

robe.13 Ako je riječ o individualno određenoj stvari, prodavac je dužan da

isporuči upravo tu stvar. Kod generičkih stavari, smatra se da je prodavac

izvršio svoju obavezu isporuke, ako je isporučio stvari koje odgovaraju

onome što je predviđeno ugovorom.

Vrijeme isporuke određeno je čl. 33. CISG-a koji navodi da je

prodavac dužan robu isporučiti:14

10 CISG.

11 Ibidem.

12 Vilus, J.: Komentar konvencije UN o međunarodnoj prodaji robe, Informator Zagreb,

Zagreb, 1981., str. 103.

13 Ibidem.

14 Brnabić, R.: Dužnost pregleda robe prema Konvenciji Ujedinjenih naroda o ugovorima o

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

396

a) ako je datum određen ili se može odrediti na osnovu ugovora, tog datuma;

b) ako je razdoblje određeno ili se može odrediti na osnovu ugovora, u

vrijeme u okviru tog razdoblja;

c) u svakom drugom slučaju, u razumnom roku nakon sklapanja ugovora.

Određivanje roka isporuke je od značaja i za prodavca i za kupca.

Prodavcu je važno da zna rok isporuke, da bi mogao blagovremeno da

preduzme potrebne radnje koje koje se tiču predaje robe ili stavljanja robe na

raspolaganje, kako bi ispunio svoju ugovornu obavezu.15 Za kupca je

određivanje roka isporuke važno radi planiranja korištenja kupljene robe.16

Osim obaveza da isporuči robu prodavac je dužan obavijestiti kupca o

svakom nedostatku usklađenosti robe sa ugovorom koji mu je bio poznat, ili

mu nije mogao biti nepoznat.17 Osim što je obavještavanje obaveza prodavca,

ona je i obaveza kupca u slučaju postojanja nesaobraznosti robe. Saobraznost

robe je određena kao jedinstveni pojam u tom smislu što obuhvata i vidljive i

nevidljive odnosno skrivene nedostatke.18 Propisano je da je prodavac dužan

isporučiti robu u količini, kvalitetu i vrsti kako je to predviđeno ugovorom i

pakovanu ili zaštićeno na način predviđen ugovorom.19 U slučaju isporuke

robe nesaobrazne ugovoru, prodavac podliježe pravilima o odgovornosti

prema CISG-u. Smatra se da roba nije u skladu sa ugovorom prema CISG-u

ako:20

1) nije podobna za svrhe za koje se roba uobičajno koristi;

2) ne posjeduje kvalitete robe koje je prodavac kupcu predočio u vidu uzorka

ili modela;

3) nije pakovana ili zaštićena na način uobičajan za takvu robu, ili ako takav

način ne postoji, na način koji je podoban da sačuva i zaštiti robu.

međunarodnoj prodaji robe, Zbornik radova Pravnog fakulteta u Splitu, god. 45, 3/2008., str.

537.-549.

15 Popović, V., Vukadinović, R.D.: Međunarodno poslovno pravo, posebni dio, ugovori

međunarodne trgovine, Pravni fakultet u Banja Luci i Centar za pravo Europske unije,

Kragujevac, Banja Luka-Kragujevac, 2010. str. 121.

16 Ibidem.

17 Član 40. CISG.

18 Prema: op. cit., Popović, V., Vukadinović, R.D.: isto djelo, str. 128.

19 Član 35. CISG.

20 Član 35., stav 2. CISG.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

397

Tretman nedostatka u pakovanju kao posebnog slučaja nesaobraznosti

same robe rezultat je činjenice da CISG ima u vidu prvenstveno distancionu

prodaju.21

Pored navedenih obaveza, može se govoriti i o predaji dokumanata

kao obavezi prodavca iz ugovora o prodaji. „Ugovor o međunarodnoj prodaji

prati veći broj dokumenata od onih koji se sreću u trgovačkim prodajama

unutar zemlje.“22 Članom 34. CISG-a je propisano da „ako je prodavac dužan

da preda dokumente koji se odnose na robu, on ih mora predati u vrijeme, na

mjestu i obliku koji su predviđeni ugovorom.“23 Dokumenti moraju biti

predati saobrazno ugovoru. Ako su nesaobrazni dokumenti predati na vrijeme

u pitanju je povreda ugovora. Njen značaj kao bitne ili nebitne povrede

određuje se prema okolnostima konkretnog slučaja.24

Obaveza prodavca ne iscrpljuje se u predaji robe prevoziocu ili

njenom stavljanju na raspolaganje kupcu. Kupac očekuje od prodavca da

isporučena roba ima ona svojstva koja je imao u vidu prilikom zaključivanja

ugovora, odnosno ona svojstva koja je on ugovorio.

Ostale obaveze prodavca najčešće proizilaze iz konkretnog ugovora i

okolnosti posla. To su najčešće: pakovanje robe, obavještavanje druge strane

o relevantnim činjenicama, otprema robe i transportno osiguranje.25 Obaveza

osiguranja robe leži na prodavcu kada je to izričito ugovoreno ili ako na nju

upućuju transportne klauzule. Ona se tada ravna prema sporazumu stranaka i

relevantnim pravilima osiguranja.26

Prema domaćem pravu u osnovne dužnosti prodavca ubrajaju se

isporuka, garancija za materijalne nedostatke, garancija za pravne nedostatke

te ispostavljanje fakture. Postoje različite klasifikacije grupe sporednih

obaveza koje su vezane za izvršenje glavnih obaveza, ali posebno se ističu

dvije: čuvanje stvari i obavještavanje.27

21 Op.cit., Trifković, et al.: isto djelo, str. 245.

22 Op.cit., Trifković, et al.: isto djelo, str. 240.

23 Član 34. CISG.

24 Op.cit., Trifković, et al.: isto djelo, str. 240.

25 Ibidem, str. 250.

26 Ibidem, str. 251.

27 Trifković, M., Simić, M., Trivun, V.:Poslovno pravo-Ugovori, vrijednosni papiri i pravo

konkurencije, Ekonomski fakultet u Sarajevu, Sarajevo, 2004., str.41.

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

398

Primarni cilj isporuke prema ZOO je uručenje stvari kupcu, odnosno prenos

posjeda stvari na njega. ZOO zahtjeva da stvar bude predana u "ispravnom

stanju", odnosno isporuku stvari koja je ugovorena, te da stvar bude bez

materijalnih nedostataka.28

Za razliku od CISG-a, ZOO predviđa dva rješenja u slučaju da mjesto

predaje nije utvrđeno ugovorom:29

o predaja stvari vrši se u mjestu sjedišta prodavca ili

o ako je u času zaključenja ugovora ugovaračima bilo poznato gdje se

stvar nalazi, odnosno gdje treba da bude izrađena, predaja se vrši u

tom mjestu

U slučaju kada je prema ugovoru potrebno da se izvrši prevoz stvari,

prema ZOO predaja je izvršena uručenjem stvari prevoziocu ili licu koje

organizuje otpremu30. Nacrtom ZOO navedena odredba je dopunjena stavom

dva kojim je utvrđeno da se isto neće primjenjivati u slučaju da je prodavac

poduzetnik, a kupac potrošač.31 Iz naprijed navedenog rješenja Nacrta ZOO

da se primjetiti da ovakav način dodatne zaštite potrošača u svojstvu kupca

ostavlja prostor pojavi pravne praznine u slučaju da su ugovorne strane

(poduzetnik i potrošač) propustile ugovorom utvrditi mjesto isporuke

uzimajući u obzir sve češću primjenu novih, savremenijih načina

zaključivanja ugovora i plaćanja cijene.32

28 Ibidem, str.43.

29 Član 471. ZOO

30 Član 472. ZOO

31 Član 581. Nacrta ZOO

32 Npr. Potrošač pristupio u prodajni salon namještaja koji se nalazi u sjedištu poduzetnika –

koji je ujedno i proizvođač, namještaj se proizvodi na različitoj adresi i od sjedišta

poduzetnika i od prebivališta (boravišta) potrošača. Poduzetnik potrošaču ponudi drvenu

stolicu po maloprodajnoj cijeni od 100 KM. Potrošač vrši uplatu na kasi poduzetnika u

iznosu od 20 KM jer trenutno kod sebe nema više gotovine. (ovim činom ugovor o prodaji je

zaključen). Potrošač u žurbi navodi poduzetniku da će u narednih nekoliko dana ostatak

plaćanja cijene izvršiti putem internet bankarstva na transakcijski račun poduzetnika.

Poduzetnik mu izdaje predračun sa naznakom zaprimjeljene uplate u izosu od 20 KM. Na

predračunu nije navedeno ni mjesto ni način isporuke. Potrošač dva dana kasnije vrši

plaćanje ostatka cijene na transakcijski račun poduzetnika, te ga treći dan poziva telefonskim

putem sa pitanjem kada će mu poduzetnik izvršiti isporuku uredno plaćene stolice na adresu

njegovog prebivališta. Poduzetnik obavještava potrošača da je stolica izrađena i da je

spremna za isporuku u mjestu proizvodnje iste, te traži naknadu za prevoz, odnosno daje

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

399

Vrijeme isporuke kao trenutak ili period u kome sve radnje koje

predstavljaju isporuku treba da bude završene, određuje se ugovorom i/ili

dispozitivnim propisima.33 ZOO vrijeme isporuke tretira kroz dvije situacije,

kada je ugovorena predaja u toku izvjesnog perioda vremena i kada datum

predaje nije određen. U prvom slučaju "kada je ugovoreno da predaja stvari

bude izvršena u toku izvjesnog perioda vremena, a nije određeno koja će

strana imati pravo da odredi datum predaje u granicama tog perioda, to pravo

pripada prodavcu, osim kad iz okolnosti slučaja proizilazi da je određivanje

datuma predaje ostavljeno kupcu."34Drugi slučaj je kada datum predaje

stvari nije utvrđen, prema čl.470. ZOO na prodavacu je obaveza da predaju

izvrši u razumnom roku nakon zaključenja ugovora prema prirodi stvari i

okolnostima posla.

Pitanje prelaska rizika, kao mogućnosti nastupanja štete na predmetu

prodaje ZOO predviđa da "do predaje stvari kupcu rizik slučajne propasti ili

oštećenja stvari snosi prodavac, a sa predajom stvari rizik prelazi na kupca"35,

s tim što u slučaju da je kupac zbog nekog nedostatka predate stvari raskinuo

ugovor ili tražio zamjenu stvari, prema čl.456., stav 2. rizik ne prelazi na

kupca. Nacrtom ZOO uvedena je dopuna ovog člana stavom tri kojim je

utvrđeno da se ne može na štetu kupca odstupati od odredbi stava 1. i 2. u

slučaju kada je prodavac poduzetnik, a kupac potrošač.36

Također ZOO u čl. 457. utvrđuje slučajeve prelaska rizika kada se

kupac nalazi u dužničkoj docnji tako da "ako predaja stvari nije izvršena zbog

kupčeve docnje, rizik prelazi na kupca u času kada je došaou docnju."37

Drugi slučaj odnosi se na situaciju kada su predmet ugovora stvari određene

po rodu, tada će se smatrati da je prodavac izvršio isporuku kada je

ugovorenu količinu izdvojio iz mase, pod uslovom da uredno pozvani kupac

nije došao da prisustvuje tom činu. Da bi rizik prešao na kupca potrebno je da

budu ispunjena dva dodatna uslova: da su stvari očito namjenjene za

izvršenje ugovora i da je prodavac kupcu odaslao obavještenje o pozivu da

mogućnost potrošaču da sam organizuje prevoz i izvrši plaćanje prevozniku. Potrošač ne

pristaje ni na jedno od ponuđenog i smatra da je došlo do povrede ugovora od strane

poduzetnika.

33 Op.cit., Trifković, M., Simić, M., Trivun, V.: isto djelo, str.47.

34 Član 469. ZOO

35 Član 469., stav1. ZOO

36 Član 566., stav 3. Nacrt ZOO

37 Član 457, stav 1. ZOO

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

400

pristupi radnjama isporuke, u skladu sa čl.457, stav 2. Treći slučaj, utvrđen

stavom 3. odnosi se na način isporuke u kome prodavac sam ne može izvršiti

izdvajanje, a uredno pozvani kupac nije došao da učestvuje u tom poslu, rizik

će preći na kupca kada je prodavac završio one radnje koje kupcu

omogućavaju preuzimanje stvari, i kada je odaslao obavijest kupcu.38

Pozitivno pravno određenje materijalnih nedostataka sadržano je u

čl.479. ZOO, prema kojem nedostatak postoji:

o ako stvar nema potrebna svojstva za njezinu redovnu upotrebu

ili za promet;

o ako stvar nema potrebna svojstva za naročitu upotrebu za koju

je kupac nabavlja, a koja je bila poznata prodavcu ili mu je

morala biti poznata;

o ako stvar nema svojstva i odlike koje su izričito ili prešutno

ugovorene odnosno propisane i

o kada je prodavac predao stvar koja nije jednaka uzorku ili

modelu, osim ako su uzorak ili model prikazani samo radi

obavijesti.39

Navedeni član izmijenjen je i dopunjen Nacrtom ZOO, prema kojem

nedostatak postoji i "ako kupljena stvar nema osobine koje kupac prema

javnim izjavama prodavca ili proizvođača, a naročito u reklamama ili kod

označavanja u vezi sa konkretnim svojstvima stvari može očekivati, osim ako

prodavac nije znao niti morao znati za tu izjavu, ako je u trenutku

zaključivanja ugovora ona bila izmijenjena ili ako nije mogla uticati na

odluku o kupovini."40 Također, materijalni nedostatak postoji i:

o "kada je ugovorena montaža nestručno izvršena od strane prodavca

ili njegovog pomoćnika u ispunjenju. Osim toga materijalni

nedostatak kod stvari predviđene za montažu postoji ako je uputstvo

za montažu manjkavo, izuzev ako je stvar i pored toga pravilno

montirana."41;

38 Op.cit., Trifković, M., Simić, M., Trivun, V.: isto djelo, str.52-53.

39 Ibidem, str.54.

40 Član 588. stav 1, tačka 4. Nacrt ZOO

41 Član 588. stav 2. Nacrt ZOO

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

401

o "kada je prodavac predao kupcu neku drugu stvar, ako bi razumne

ugovorne strane isporuku te stvari smatrale ispunjenjem."42

Zaključenjem ugovora o prodaji kupac ne želi samo da mu stvari budu

stavljene na raspolaganje, već da stekne miran i nesmetan posjed i vlasništvo

kao najjače stvarno pravo na predmetu prodaje. Pravo nekog lica, koje pod

određenim uslovima isključuje ili ograničava bilo miran posjed, bilo nastanak

ili vršenje najjačeg svojinskog prava na predmetu prodaje, predstavlja pravni

nedostatak ili pravnu manu43, za koje prema ZOO:

o "Prodavac odgovara ako na prodatoj stvari postoji neko pravo trećeg

koje isključuje, umanjuje ili ograničava kupčevo pravo, a o čijem

postojanju kupac nije obaviješten, niti je pristao da uzme stvar

opterećenu tim pravom.

o Prodavac nekog drugog prava garantuje da ono postoji i da nema

pravnih smetnji za njegovo ostvarenje."44

U slučaju da je u javnim knjigama upisano neko pravo trećih lica,

koje u stvari ne postoji, Nacrtom ZOO propisana je obaveza prodavca da o

svom trošku izvrši brisanje tog prava.45

**2. Sistem odgovornosti prodavca prema CISG-u i domaćem**

**pravu**

Učesnici u obligacionom odnosu dužni su da izvrše svoju obavezu i

odgovorni su za njeno ispunjenje.46 Neophodna pretpostavka nesmetanog

odvijanja robnog prometa je ugovorna disciplina. Povreda te discipline i

kršenje ugovorne obaveze mora dovesti do određenih posljedica po stranu

koja ugovor povrijedi. Ako jedno lice ne postupa u skladu sa svojom

obavezom iz ugovora nastupa ugovorna odgovornost.47 Ugovorna

odgovornost je vid imovinske odgovornosti koja nastupa pod određenim

uslovima, ako jedno lice ne postupa u skladu sa svojom obavezom iz nekog

obligacionog, najčešće ugovornog odnosa.48 Za nastanak ugovorne

42 Član 588. stav 3. Nacrt ZOO

43 Op.cit., Trifković, M., Simić, M., Trivun, V.: isto djelo, str.57.

44 Član 508. ZOO

45 Član 619., stav 3. Nacrt ZOO

46 Član 17., stav 1. ZOO

47 Op.cit., Fišer-Sobot, S.: isto djelo, str.59.

48 Jankovec, I.: Ugovorna odgovornost, Beograd, 1993., str.8.

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

402

odgovornosti potrebno je da budu ispunjeni slijedeći uslovi: mora biti

povrijeđena ugovorna obaveza iz punovažnog ugovora i mora nastati šteta.49

Teorijski posmatrano, povrede ugovora mogu se klasificirati na

slijedeći način:50

a) potpuno neizvršenje ugovora, bilo propuštanjem izvršavanja svih

obaveza, bilo izjavom dužnika da to neće učiniti;

b) djelimično neizvršenje ugovora tj. propuštanje da se izvrše neke

ugovorne obaveze, ili da se ugovorne obaveze izvrše u cjelini;

c) zadocnjenje;

d) neizvršenje obaveza povredom ostalih modaliteta (mjesto izvršenja,

isporuka neodgovarajuće količine i kvaliteta npr.), tj. neuredno

izvršenje dužnosti ugovorne strane.

Relevantne povrede ugovora povlače za sobom odgovornost dužnika.

Odgovornost je jednostranoobavezni obligacioni odnos u kome jedno lice,

oštećeni ili povjerilac, ima pravo da od štetnika ili dužnika zahtijeva ljudsku

radnju popravljanja štete u novcu i/ili naturi, a druga strana ima obavezu da te

radnje učini.51

Sistem odgovornosti stranaka prema CISG-u, oslanja se na *common*

*law* koncept odgovornosti. Ona sve povrede ugovora dijeli na bitne i

nebitne52. U slučaju da prodavac povrijedi ugovor, kupac može zahtijevati

ispunjenje ugovora, tj. zahtijevati od prodavca ispunjenje njegovih obaveza.

Ako roba koju je primio kupac nije usklađena s ugovorom, on može

zahtijevati i isporuku druge robe kao zamjenu, ali samo ako je nedostatak

usklađenosti bitnapovreda ugovora.

53

Bitnom povredom ugovora, prema čl. 25. CISG-a, smatra se povreda

ugovora kojom se uzrokuje drugoj strani šteta koja je bitno lišava onoga što

je opravdano očekivala od ugovora, osim ako je povreda posljedica

okolonosti koje strana koja je uzrokovala štetu nije mogla predvidjeti. Isto

tako, ako roba nije usklađena s ugovorom, kupac može zahtijevati od

49 Op.cit., Fišer-Sobot, S.: isto djelo, str.60.

50 Prema: op.cit., Trifković, et al.: isto djelo, str. 268.

51 Ibidem, str. 269.

52 Ibidem, str. 269.

53 Perović, J.: Raskid ugovora prema Bečkoj Konvenciji, Ekonomski anali, br. 155, 2002.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

403

prodavca da otkloni nedostatak popravkom, ukoliko je to u stanju učiniti bez

nerazumnog odlaganja i nanošenja nerazumnih nepogodnosti ili neizvjesnosti

kupcu u pogledu naknade troškova koje je ovaj imao.54

Rješenje CISG-a o bitnoj povredi ugovora od prioritetnog je značaja u

ovoj materiji s obzirom da na uniformni način reguliše jedno od

najznačajnijih i najčešće postavljanih pitanja u međunarodnom poslovnom

pometu.55 Koncepcija bitne povrede ugovora prema pravilima CISG-a,

predstavlja osnovni uslov za pravo na raskid ugovora.56 Bitna povreda

ugovora uzima se u obzir u okviru:57

1) prava kupca da izjavi da raskida ugovor, kada potpuno neizvršenje

bilo koje obaveze koju prodavac ima na osnovu ugovora ili

Konvencije predstavlja bitnu povredu ugovora (čl. 49.1.a);

2) prava kupca da izjavi da raskida cijeli ugovor ako djelimično

neizvršenje ili nedostatak saobraznosti predstavlja bitnu povredu

ugovora (čl. 51.2);

3) prava prodavca da izjavi da raskida ugovor ako neizvršenje bilo koje

obaveze kupca po osnovu ugovora ili Konvencije predstavlja bitnu

povredu ugovora (čl. 64.1.a);

4) prava povjerioca na izjavu o raskidu ugovora ako je prije isteka roka

za izvršenje jasno da će jedna dužnička strana učiniti bitnu povred

ugovora (čl. 72.1);

5) prava kupca na izjavu o raskidu ugovora, ako u slučaju ugovora sa

uzastopnim isporukama neizvršenje bilo koje obaveze jedne strane

koja se odnosi na jednu isporuku predstavlja bitnu povredu ugovora u

vezi s tom isporukom (73.1)

6) prava na izjavu o raskidu ugovora za ubuduće u razumnom roku, ako

zbog neizvršenja bilo koje obaveze jedne strane u odnosu na bilo koju

uzastopnu isporuku, druga strana može osnovano zaključiti da će doći

do bitne povrede ugovora u odnosu na buduće isporuke (čl. 73.2.)

54 Član 25. Konvencije

55 Prema: Perović, J.: Bitna povreda ugovora, Međunarodna prodaja robe, Službeni list SCG,

Beograd , 2004. str. 122.

56 Ibidem, str. 125.

57 Ibidem, str. 125-126.

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

404

Kada se utvrdi postojanje bitne povrede ugovora, povrijeđena strana

ima pravo na raskid ugovora, ukoliko je druga strana obaviještena o izjavi o

raskidu.58 CISG ne predviđa raskid ugovora po samom pravu (*ipso iure*), već

prema članu 26. izjava o raskidu ima dejstvo jedino ako je o njoj obaviještena

druga strana.

Prvi slučaj odgovornosti prodavca odnosi se na zadocnjenje u

isporuci. U međunarodnom poslovnom pravu, kao i nacionalnom pravu, važi

opće pravilo da je prodavac dužan kupcu isporučiti robu u predviđenom roku.

Docnja sa isporukom je neizvršenje svih radnji predaje robe u ugovorenom il

roku određenom CISG-om.59 Docnja je činjenica koja se sa stanovišta

odgovornosti kvalifikuje kao štetna radnja povrede ugovora.60 U praksi ipak

često doalzi do zakašnjenja u ispunjuenju ugovornih obaveza. Razlikuju se

dvije vrste docnje:61 docnja nastala uslijed objektivnih smetnji koje

opravdavaju kašnjenje isporuke i neopravdanu docnju. U slučaju neizvršenja

isporuke, prodavac pada u dužničku docnju.

Odgovornost za docnju je odnos koji nastaje povodom radnji

popravljanja štete izazvane vremenski neurednim ispunjenjem ugovora.62

CISG docnju sa isporukom ne izdvaja u posebnu vrstu povreda. Faktička

obilježja docnje zahtijevala su njeno posebno regulisanje i sa stanovišta

odgovornosti, barem na nivou izizetka.63 Odgovornost prodavca utvrđena je

članom 45. CISG-a. Kupac za bilo koju povredu obaveze prodavca,

uključujući i docnju sa isporukom može:

1) „koristiti se pravima predviđenim u članovima 46 do 52.““

2) „zahtijevati naknadu štete predviđenu u članovima 74 do 77.“

3) zahtijevati naknadu štete „i ako se poslužio drugim sredstvom.“

58 Ibidem, str. 126.

59 Član 33. CISG: „Prodavac je dužan da robu isporuči: a) ako je datum određen ili se može

odrediti na osnovu ugovora, tog datuma; b) ako je vremenski period određen ili se može

odrediti na osnovu ugovora, u bilo koje vrijeme u okviru tog perioda, izuzev ako okolnosti

ukazuju da je kupac bio ovlašten da odredi datum; ili c) u svakom drugom slučaju u

razumnom roku poslije zaključivanja ugovora“

60 Prema: op. cit. Trifković et. Al.:isto djelo, str. 272.

61 Prema: Đurović, R.: Međunarodno privredno pravo, Savremena administracija, Beograd,

2004. str. 279.

62 Op. cit. Trifković et Al.: isto djelo, str. 272.

63 Ibidem, str. 272.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

405

Prava kupca u slučaju docnje sa isporukom zavise od vrste isporuke i

karaktera roka, odnosno karaktera povrede ugovora docnjom sa isporukom.

Prema kriteriju vremena, isporuka, kao obaveza prodavca može biti

jednokratna i sukcesivna. Za ove dvije situacije prema CISG-u postoje

posebna rješenja u pogledu odgovornosti prodavca. Ista je situacija i sa

bitnim ili nebitnim karakterom roka prema kojem se isporuka može podijeliti

na fiksnu i nefiksnu.

Prodavac je dužan da isporuči onu količinu i onaj kvalitet robe koji je

ugovoren. Ipak, postoji niz okolnosti koji dovodi do toga da se ugovoreni

kvalitet i količina uvijek ne podudara sa stvarno isporučenom količinom i

kvalitetom.

Nedostatak saobraznosti64 ili pravni nedostatak, kao i docnja, može da

predstavlja bitnu ili nebitnu povredu ugovora. Zbog toga je i sistem

odgovornosti u slučaju nesaobraznosti podudaran onome koji postoji kod

docnje. Ukoliko kupac u slučaju nesaobraznosti isporučene robe odluči da

ostane pri ugovoru, on ima slijedeće mogućnosti:65

a) zamjena robe;

b) otklanjanje nedostatka;

c) srazmjerno sniženje cijene;

d) naknada štete koja nije pokrivena nekim od prethodnih ovlaštenja.

Prva tri prava se koriste alternativno. Pravo na naknadu štete, kupac

može zahtijevati kumulativno sa nekim od tri prva ovlaštenja. Član 49. u

satavu 1. i 2. ostavlja kupcu mogućnost raskida ugovora u slučaju isporuke

nesaobrazne robe.66 U ovoj slučaju, CISG postavlja uslov da nesaobraznost

predstavlja bitnu povredu ugovora.67 Kupac također može izjaviti da raskida

ugovor i može zahtijevati naknadu neispunjenja u cjelini samo ako

64 O nedostatku saobraznosti kod ugovora o međunarodnoj prodaji robe pogledati opširnije:

Henschel, R.F.: Conformity of Goods in International Sales, Forlaget Thomson A/S

Kobenhavn, 2005.

65 Član 46. CISG.

66 Član 49. stav 1. CISG glasi: „kupac može izjaviti da raskida ugovor: ako je neizvršenje

bilo koje obaveze prodavca na temelju ugovora ili Konvencije bitna povreda ugovora.“

67 Bitna povreda ugovora definisana je članom 25. CISG.

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

406

„djelimično neizvršenje ili nedostatak usklađenosti predstavlja bitnu povredu

ugovora.“68

Naše pozitivno zakonodavstvo nasuprot CISG-a ne pravi distinkciju

između pojedinih slučajeva odgovornosti prodavca u vidu povrede ugovora,

već taksativno navodi oblike odgovornosti prodavca: docnja sa isporukom,

odgovornost za materijalne nedostatke, odgovornost za pravne nedostatke.

„Dunžnik dolazi u zakašnjenje kada ne ispuni obavezu u roku određenom za

ispunjenje.“69 Zavisno od mjere neispunjenja isporuke, docnja prodavca

može biti potpuna ili djelomična gdje je djelimična pravno relevantna ako se

odnosni na znatni dio obaveze. Odgovornost za docnju sa isporukom je

jednostranoobavezni odbligacioni odnos čiji je predmet radnja popravljanja

štete u naturi ili novcu, u onoj mjeri u kojoj je šteta posljedica docnje. S

obzirom da se krivica prodavca prema čl. 263. ZOO pretpostavlja, ova vrsta

odgovornosti može se okvalifikovati kao subjektivna.70

Opšte rješenje odgovornosti ugovornog dužnika utvrđeno ZOO-om

glasi: „Ako rok za ispunjenje nije određen, dužnik dolazi u docnju kada ga

povjerilac pozove da ispuni obavezu usmeno ili pismeno, vansudskom

opomenom ili započinjanjem nekog postupka čija je svrha das e postigne

ispunjenje obaveze.“71 Nacrtom ZOO docnja dužnika postoji i:

o ako dužnik očigledno odbija ispunjenje obaveze, i bez

opomene;

o ako nije ugovoren rok plaćanja, dužnik nekog novčanog

potraživanja, koje se duguje kao protučinidba za isporuku roba

i obavljanje usluga, dolazi u docnju najkasnije onda, ako ne

ispuni obavezu 1. u roku od 30 dana nakon prispijeća računa

ili istovrsnog zahtjeva za plaćanje, ili 2. ako se vrijeme

prispijeća računa ili istovrsnog zahtjeva za plaćanje ne može

utvrditi, 30 dana nakon prijema roba ili usluga ili 3. ako

dužnik dobije račun ili istovrsni zahtjev za plaćanje prije

prijema roba ili usluga, 30 dana nakon prijema roba ili usluga,

68 Član 51. stav 2. CISG.

69 Član 324. stav 1. ZOO

70 Op.cit., Trifković, M., Simić, M., Trivun, V.: isto djelo str. 91-92.

71 Član 324. stav 2. ZOO

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

407

ili provjere, kojim se treba utvrditi istovjetnost roba ili usluga

sa ugovorom, a dužnik dobije račun ili istovrsni zahtjev za

plaćanje prije ili u trenutku u kome se vrši prijem ili provjera,

30 dana nakon završenog prijema ili provjere.72

Iz navedene dopunjene odredbe Nacrta ZOO, vidljivo je prilagoba

novih slučajeva dužničke docnje iz ugovora o prodaji novom ekonomskom i

pravnom sistemu. Također, uvedena je i nova odredba koju ZOO ne poznaje

a odnosi se na isključenje docnje prema kojoj dužnik ne dolazi u docnju u

slučaju kada je ovlašten da odbije izvršenje činidbe.73 Opšta pravila o

posljedicama neispunjenja ugovora utvrđena prvenstveno ZOO-om i to čl.

124-132 preuzeta su i noveliranim Nacrtom ZOO-a u kojem su u čl. 264. koji

se odnosi na ugovorno proširenje odgovornosti dva stava spojena u jedan bez

promjene smisla odredbe.

Posljedice raskida ugovora o prodaji se ne ravnaju prema opštim

pravilima o učincima raskida, već se na njih primjenjuju posebna rješenja o

raskidu prodaje iz članova 523-526 ZOO koja su zajednička za sve slučajeve

raskida ugovora krivicom dužnika i iste važe bez obzira na vrstu obaveze

zbog čije se povrede ugovor jednostrano raskida i bez obzira na to da li je

povredu ugovora izvršio prodavac ili kupac.74 Navedena pravna rješenja

zadržana su Nacrtom ZOO. Prava kupca uslijed docnje prodavca sa

isporukom su: pravo na raskid ugovora, naknada štete prema opštim

pravilima obligacionog prava (popravljanje proste štete i izgubljena dobit),

odnosno naknada konkretne štete, kupovina radi pokrića kao naturalna a ne

novčana restituija samo onda kada je predmet prodaje stvar određena po

rodu. Kupac kupovinu radi pokrića dužan je izvršiti u razumnom roku i na

razuman način kod nefiksnih poslova dok zbog smaih okolnosti fiksne

prodaje razuman rok se određuje kao kraći vremenski period, u suprotnom

rok isporuke za stranke se ne bi mogao smatrati bitnim elementom ugovora.75

Odgovornost za materijalne nedostatke kao posljedica neizvršenja ili

neirednog izvršenje prodavčeve obaveze garancije da stavar nema

materijalnih nedostataka može se definisati kao jednostranoobavezni

72 Član 397. Nacrt ZOO

73 Član 398. Nacrt ZOO

74 Op.cit., Trifković, M., Simić, M., Trivun, V.: isto djelo str. 94.

75 Prema: Ibidem, str. 94-96.

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

408

obligacioni odnos prema kojem kupac od prodavca ima pravo zahtijevati

neku od zakonom predviđenih radnji popravljanja štete izazvane postojanjem

materijalnih nedostataka. Kako je garancija za meterijalne nedostatke

prirodan sastojak ugovora, odgovornost za nepoštivanje ove obaveze ima

dispozitivan karakter kojim ugovaratelji mogu ograničiti ili sasvim isključiti

prodavčevu odgovornost za materijalne nedostatke osim ako je prodavac

prećutao nedostatke koji su mu bili poznati i ako je klauzulu nametnuo

koristeći se svojim posebnim monopolskim položajem.76 Nacrtom ZOO u

potpunosti je isključena mogućnost ugovaranja ograničenja ili isključenja

prodavčeve odgovornosti u slučaju kada je prodavac poduzetnik, a kupac

potrošač.77 Kupac u slučaju postojanja materijalnog nedostatka u principu ne

može odmah optirati za raskid ugovora,78 odnosno pravo na raskid ima tek

nakon što od kupca zahtijeva uredno ispunjenje ugovora i isto ne dobije, dok

zahtjev za sniženje cijene može istaći u bilo koje vrijeme.79 Također, kupac

ima pravo i na naknadu štete uslijed raskida ugovora u skladu sa pravilima o

subjektivnoj odgovornosti prodavca, te ujedno i naknadu štete i izgubljene

dobiti ili kupovinu radi pokrića.

Navedena pravila o odgovornosti prodavca i iz njih izvedena prava

kupca u slučaju postojanja materijalnih nedostataka na predmetu ugovora,

analogno se primjenjuju i na odgovornost za postojanje pravnih nedostataka.

**ZAKLJUČAK**

1. Ugovori se u propisima i teoriji definišu na taj način što se navode

osnovne i karakteristične obaveze ugovornih strana, koje iz tih

ugovora proizilaze i koje ih odvajaju od drugih pravnih poslova. Za

nastanak ugovorne odgovornosti potrebno je ispunjenje određenih

pretpostavki – mora biti povrijeđena punovažna obaveza prodavca i

mora nastati šteta. Ukoliko povredom ugovora kupcu nije uzrokovana

nikakva šteta, nema mjesta ugovornoj odgovornosti, jer je naknada

štete razlog postojanja iste.

76 Ibidem, str. 98.

77 Član 596 stav 4. Nacrt ZOO

78 Perović, S.: Obligaciono pravo, Privredna štampa, Beograd, 1980., str. 397.

79 Prema čl. 489. ZOO „ako kupac ne dobije zahtjevano ispunjenje ugovora i razumnom

roku, zadržava pravo da raskine ugovor i snizi cijenu“

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

409

2. Kada prodavac ne izvrši bilo koju od svojih obaveza, koje ima na

osnovu ugovora o međunarodnoj prodaji robe ili na osnovu odredbi

CISG-a, kupac kao druga ugovorna strana može koristiti prava

predviđena u članovima 46-52, zahtijevati naknadu štete prema

članovima 74-77, te zahtijevati naknadu štete „i ako se poslužio

drugim sredstvom“.

3. Odgovornost prodavca za docnju sa isporukom, za materijalne i

pravne nedostatke uređena je ZOO-om, dok odgovornost prodavca za

potraživanja trećih lica istim nije utvrđena, no u CISG-u ulazi u širi

institut odgovornosti za bitne povrede ugovora.

4. Docnja prodavca sa isporukom, u našem pravu je tipičan primjer

dužničke docnje te se na docnju prodavca primjenjuje opća odredba

ZOO-a o dužničkoj docnji. CISG polazi od jedinstvenog pojma

povrede, odnosno prekršaja ugovora i docnju sa isporukom ne izdvaja

u posebnu vrstu povreda.

5. U domaćem pravu Nacrtom ZOO unesene su određene novine kojima

je pooštrena odgovornost prodavca kroz posebnu zaštitu kupca kao

potrošača. Navedenim novinama dat je doprinos jačanju prava

potrošača i kroz budući Zakon o obligacionim odnosima kao lex

generalis propis.

6. Sistem odgovornosti prodavca prema domaćem i međunarodnom

pravu, garantuje kupcu prava na žaštitu u slučaju kršenja ugovornih

obaveza od strane prodavca prateći trendove razvoja savremenih

pravnih i ekonomskih odnosa.

**LITERATURA**

Brnabić, R.: Dužnost pregleda robe prema Konvenciji Ujedinjenih naroda o

ugovorima o međunarodnoj prodaji robe, Zbornik radova Pravnog fakulteta u

Splitu, god. 45, 3/2008., str. 537.-549.

Brnabić, R.: Pravo ugovornih strana na odgodu ispunjenja obveze i pravo

prodavatelja na zaustavljanje robe u prijevozu prema Konvenciju Ujedinjenih

naroda o ugovorima o međunarodnoj prodaji robe, Zbornik radova Pravnog

fakulteta u Splitu, god. 49, 1/2012., str. 97-122.

Draškić, M.: Međunarodno privredno ugovorno pravo, Beograd, 1990.

Emir Sudžuka, Maja Pločo: PRAVNI REŽIM ODGOVORNOSTI PRODAVCA PREMA BEČKOJ

KONVENCIJI I ZOO-u DE LEGE LATA I DE LEGE FERENDA

410

Đurović, R.: Međunarodno privredno pravo, Savremena administracija,

Beograd, 2004.

Fišer-Sobot, S.: Odgovornost prodavca za isporuku robe u međunarodnom i

domaćem pravu, Doktorska disertacija, Univerzitet u Novom Sadu, Pravni

fakultet, Novi Sad, 2009.

Henschel, R.F.: Conformity of Goods in International Sales, Forlaget

Thomson A/S Kobenhavn, 2005.

Jankovec, I.: Ugovorna odgovornost, Beograd, 1993.

Mlikotin-Tomić, D.: Pravo međunarodne trgovine, Školska kniga, Zagreb,

1999.

Perović, J.: Bitna povreda ugovora, Međunarodna prodaja robe, Službeni list

SCG, Beograd, 2004.

Perović, J.: Raskid ugovora prema Bečkoj Konvenciji, Ekonomski anali, br.

155, 2002.

Perović, S.: Obligaciono pravo, Privredna štampa, Beograd, 1980.

Popović, V., Vukadinović, R.D.: Međunarodno poslovno pravo, posebni dio,

ugovori međunarodne trgovine, Pravni fakultet u Banja Luci i Centar za

pravo Europske unije, Kragujevac, Banja Luka-Kragujevac, 2010.

Trifković, M., et all.: Međunarodno poslovno pravo, Ekonomski fakultet u

Sarajevu, Sarajevo, 2009.

Trifković, M., Simić, M., Trivun, V.:Poslovno pravo-Ugovori, vrijednosni

papiri i pravo konkurencije, Ekonomski fakultet u Sarajevu, Sarajevo, 2004.

Vilus, J.: Komentar konvencije UN o međunarodnoj prodaji robe, Informator

Zagreb, Zagreb, 1981.

Konvencija Ujedinjenih Naroda o ugovorima o međunarodnoj prodaji robe,

Službeni list SFRJ, br.10/1

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

411

Zakon o obligacionim odnosima, Službeni glasnik SFRJ, br: 28/78, 39/85,

Službeni list RBiH, broj 2/92 i 13/94.

Zakon o obligacionim odnosima, Federacija BiH/ Republika Srpska, Nacrt ,

stanje 16.06.2003., preuzeto sa http://ruessmann.jura.uni-sb.de/BiHProject/

Data/Obligacije%2016.06.03.pdf